Lontong paku

Lontong paku marupoan jinih hidangan bakuah nan disajian jo lontong samo gulai paku. Lontong paku atau katupek gulai paku marupoan hidangan nan barasa dari Pariaman, Sumatera Barat. Lontong paku ko bahan utamonyo pakis atau paku untuak gulainyo. Gulainyo bakuah santan kakuniangan nan dicampua jo bumbunyo nan baragam. Jinih hidangan ko biasonyo disajian katiko di pagi hari. Namun ado pulo nan manjua lontong paku katiko malam, biasonyo disabuik jo lontong malam.

 Caro mambuek 
Bahan-bahan untuak mambuek lontong paku tadiri dari bareh untuak mambuek lontongnyo, paku, santan, jo aia. Untuk bumbu aluihnyo tadiri dari bawang merah, bawang putiah, kunyik, sipadeh, langkuweh, daun salam, sarai, asam kandih, lado kutu, garam, jo gulo. Mulonyo cucih bareh, tanak bareh jo aia sampai jadi lontong. Tumih bumbu aluih jo daun-daun tadi, lado kutu, samo garam sampai agak kariang. Masuakan santan, masak sampai manggalagak. Sudah tu masuakan paku, agiah gulo saketek. Kalau alah masak, tuangan gulai paku ka lontong.

 Rujuakan